Какво трябва да знаем за олекотените (летни) колички?
Летните колички, познати и под името „чадър“, са олекотени и обикновено тежат между 7 и 11 кг. Характерно за тях е, че са компактни и лесни за сгъване, а също и по-евтини от моделите с повече екстри. Олекотените колички са предназначени за по-големи бебета, над 6 месеца, защото нямат опция за пълно легнало положение, нито подглавник, а понякога не е предвидена регулация на гръбчето, нито предпазен борд. Този модел е отличен избор за семейства, които често пътуват с градски транспорт или живеят в дом с минимално място за съхранение.

